ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660042835

ขอให้แก้ไขปัญหาการจอดรถยนต์ส่วนบุคคลกีดขวางทางจราจร บริเวณหน้าบ้านเลขที่ ... ซอยอุดมสุข 50 แยก 5 แขวงบางนา เขตบางนา  กรุงเทพมหานคร จุดสังเกตซอยอุดมสุข 50 จะอยู่ตรงข้ามธนาคารกรุงศรีอยุธยา เข้าซอยอุดมสุข 50 ตรงเข้ามาจะพบสามแยก มีบ้านสีโกโก้ขวางอยู่  ให้เลี้ยวซ้ายเข้าซอยอุดมสุข 50 แยก 5 สังเกตบ้านฝั่งทางซ้ายมือ หลังแรกเป็นบ้านร้าง ถัดไปบ้านหลังที่สองเป็นบ้านที่หลังคาพัง และบ้านเลขที่ ... จะอยู่หลังที่ 3 บ้านเดี่ยวสีขาวชั้นเดียว ประตูรั้วสีน้ำตาล ซึ่งบ้านหลังดังกล่าวนำรถยนต์ ยี่ห้อ BMW (บีเอ็มดับเบิลยู) สีบรอนซ์เงิน หมายเลขทะเบียน กข ... ตาก และรถยนต์ ยี่ห้อ Honda CR-V (ฮอนด้า ซีอาร์-วี)  สีขาว หมายเลขทะเบียน 2 กฆ ....จอดอยู่หน้าบ้านเลขที่ ... จอดเป็นเวลานานหรือจอดทิ้งไว้ตลอดทั้งวัน ประจำทุกวัน ยกเว้นช่วงที่นำรถไปใช้งาน ทำให้กีดขวางทางการจราจรอย่างมาก เพราะระยะถนนเหลือทางสัญจรสำหรับรถเพียง 1 คัน เมื่อนำรถมาจอดพร้อมกัน 2 คันดังกล่าว หากรถอีกฝั่งสัญจรผ่านมาก็จะเกิดอุบัติเหตุเฉี่ยวชน ทำให้ผู้ร้องที่อาศัยอยู่ในพื้นที่เมื่อประสงค์เข้าและออกจากบ้านไม่ได้รับความสะดวก ประกอบกับบ้านผู้ร้องมีผู้ป่วยที่ต้องเดินทางไปโรงพยาบาลฉุกเฉินอยู่บ่อยครั้ง ส่งผลทำให้ได้รับความเดือดร้อนเป็นอย่างมาก ประสบปัญหามาเป็นระยะเวลาประมาณ 2 เดือน เบื้องต้นแจ้งเรื่องผ่านศูนย์รับแจ้งทุกข์กรุงเทพมหานคร หมายเลขสายด่วน 1555 และได้มีการติดต่อไปยังผู้กำกับการสถานีตำรวจนครบาลบางนา และสำนักงานตำรวจแห่งชาติ หมายเลขสายด่วน 191 โดยเจ้าหน้าที่แจ้งว่าจะได้นำแผ่นป้ายมาติดประชาสัมพันธ์ให้ ยังคงอยู่ระหว่างการแก้ไข จนกระทั่งเมื่อล่าสุดวันที่ 9 ตุลาคม 2566 เวลาประมาณ 15.00 น. เจ้าหน้าที่ตำรวจลงพื้นที่โดยแจ้งกับผู้ร้องว่า ไม่มีคนอยู่บ้านเลขที่..... ผู้ร้องจึงยังคงได้รับความเดือดร้อนเช่นเดิม จึงประสงค์ให้มีเจ้าหน้าที่ลงพื้นที่ช่วยเหลือและแก้ไขปัญหาดังกล่าวให้กับผู้ร้องโดยเร็วต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata